ΚΑΝΟΝΙΣΜΟΣ (ΕΚ) αριθ. 3484/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 για την τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα πριμοδοτήσεως που προβλέπονται στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 747/93 (2), και ιδίως το άρθρο 4β παράγραφος 8, το άρθρο 4γ παράγραφος 4, το άρθρο 4δ παράγραφοι 6 και 8, το άρθρο 4ε παράγραφοι 1 και 5, το άρθρο 4ζ παράγραφος 4, το άρθρο 4η παράγραφος 5, το άρθρο 4θ παράγραφος 2, το άρθρο 4ι παράγραφος 4 και το άρθρο 4κ παράγραφος 2, Εκτιμώντας: ότι οι λεπτομέρειες που έχουν θεσπισθεί για την εφαρμογή των καθεστώτων πριμοδοτήσεως που εισήχθησαν από τα άρθρα 4α έως 4η του κανονισμού (ΕΟΚ) αριθ. 805/68 είχαν αρχικά επινοηθεί με τρόπον ώστε κάθε αίτηση ενισχύσεως "ζώων", στην περίπτωση χορηγήσεως της ειδικής πριμοδοτήσεως κατά τη σφαγή ή κατά την πρώτη θέση στην αγορά για τη σφαγή τους, θα έπρεπε να κατατίθεται το αργότερο 30 ημέρες πριν από τη σφαγή τους ή την πρώτη διάθεση στην αγορά του ζώου- ότι, για να γίνει ελαστικότερος ο διοικητικός φόρτος των παραγωγών που προκύπτει από τον κανόνα αυτό, η προθεσμία των 30 ημερών καθορίστηκε σε έξι μήνες από τον κανονισμό (ΕΟΚ) αριθ. 1909/93 της Επιτροπής (3)- ότι το άρθρο 45 του κανονισμού (ΕΟΚ) αριθ. 3886/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1909/93, θεσπίζει ότι η γενεσιουργός αιτία για τον καθορισμό του έτους καταλογισμού των ζώων που αποτελούν αντικείμενο των καθεστώτων πριμοδότησης και το αριθμού ΜΧΖ που πρέπει να ληφθεί υπόψη για τον υπολογισμό του δείκτη πυκνότητας, είναι η ημερομηνία καταθέσεως της αιτήσεως- ότι, αν και η διάταξη αυτή αφορά expressis verbis το ποσό της πριμοδοτήσεως, πρέπει να προσδιορισθεί ότι η διοικητική διευκόλυνση που εισήχθη από τον κανονισμό (ΕΟΚ) αριθ. 1909/93 δεν αποσκοπούσε στο να μπορέσουν οι παραγωγοί να λάβουν για τα ζώα που έχουν σφάξει ή έχουν διαθέσει στην αγορά σε ένα έτος, υψηλότερο ποσό πριμοδοτήσεως που θα αντιστοιχεί σε μεταγενέστερο έτος- ότι, για να μπορέσουν οι ενδιαφερόμενοι παραγωγοί να ενεργήσουν εγκαίρως, πρέπει ο παρών κανονισμός να αρχίσει να ισχύει το ταχύτερο δυνατόν- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 45 του κανονισμού (ΕΟΚ) αριθ. 3886/92 συμπληρώνεται με το ακόλουθο εδάφιο: "Εντούτοις, σε περίπτωση χορηγήσεως της ειδικής πριμοδοτήσεως σύμφωνα με τις επιλογές που προβλέπονται στο άρθρο 8: - εάν το ζώο έχει σφαγεί ή έχει διατεθεί στην αγορά πριν από τις 31 Δεκεμβρίου ώρα 24 και - εάν η αίτηση πριμοδοτήσεως γι' αυτό το ζώο έχει κατατεθεί μετά την ημερομηνία αυτή, Το ποσό της πριμοδοτήσεως που εφαρμόζεται είναι εκείνο που ισχύει στις 31 Δεκεμβρίου του έτους κατά τη διάρκεια του οποίου έγινε η σφαγή ή πρώτη διάθεση στην αγορά." Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Δεκεμβρίου 1993.

[Source: multi_eurlex | Tokens: 3051]